CELEX: 62020TN0257
Language: fi
Date: 2020-05-07 00:00:00
Title: Asia T-257/20: Kanne 7.5.2020 – González Calvet v. SRB

22.6.2020   
            
            
               FI
            
            
               Euroopan unionin virallinen lehti
            
            
               C 209/39
            
         
      Kanne 7.5.2020 – González Calvet v. SRB
      (Asia T-257/20)
      (2020/C 209/50)
      Oikeudenkäyntikieli: espanja
      
         Asianosaiset
      
      
         Kantajat: Ramón González Calvet ja Joan González Calvet (Barcelona, Espanja) (edustaja: asianajaja P. Molina Bosch)
      
         Vastaaja: yhteinen kriisinratkaisuneuvosto (SRB)
      
         Vaatimukset
      
      Kantaja vaatii unionin yleistä tuomioistuinta
      
                  —
               
               
                  kumoamaan yhteisen kriisinratkaisuneuvoston 17.3.2020 tekemän päätöksen SRB/EES/2020/52
               
            
                  —
               
               
                  arvostamaan kaikki koko Banco Popular Groupin varat eikä vain emoyhtiön varat erikseen tytäryhtiöiden varoista, kuten Deloitte on tehnyt, koska koko konserni on sulautunut Banco Santanderiin eikä ainoastaan emoyhtiö
               
            
                  —
               
               
                  arvostamaan järjestetyt lainat 100 prosenttiin kirjanpitoarvostaan
               
            
                  —
               
               
                  arvostamaan järjestämättömät lainat 100 prosenttiin kirjanpitoarvostaan, koska ne on katettu takuilla ja varauksilla lähes 100-prosenttisesti
               
            
                  —
               
               
                  arvostamaan Banco Popular –konsernin kiinteistövarallisuus 10 896 miljoonaan euroon, koska vastaavat varaukset on jo vähennetty
               
            
                  —
               
               
                  arvostamaan Banco Popular –konsernin varat kokonaisuudessaan 153 785 miljoonaan euroon kanteeseen sisältyvien perustelujen mukaisesti, mikä antaa osakkeenomistajille selvitystilassa 29 365 miljoonan euron realisointiarvon sen jälkeen, kun on vähennetty 124 420 miljoonaa euroa, jotka Deloitten mukaan oltiin velkaa velkojille
               
            
                  —
               
               
                  vahvistamaan korvaukseksi 7,00 euroa osakkeelta, mikä saadaan jakamalla 29 365 miljoonaa euroa 4 196 miljoonalla osakkeella, jotka olivat liikkeellä päätöshetkellä
               
            
                  —
               
               
                  määräämään Ramón González Calvetille korvausta 317 072 euroa (kolmesataaseitsemäntoistatuhattaseitsemänkymmentäkaksi) hänen 45 296 osakkeensa pakkolunastuksesta ja Joan González Calvetille korvausta 11 977 euroa (yksitoistatuhattayhdeksänsataaseitsemänkymmentäseitsemän) hänen 1 711 osakkeensa pakkolunastuksesta sekä oikeudenkäyntikulut.
               
            
         Oikeudelliset perusteet ja pääasialliset perustelut
      
      Yhteinen kriisinratkaisuneuvosto (SRB) selvitti 6.6.2017 Banco Popularin ja myi sen yhden euron hintaan Banco Santanderille. Yhteinen kriisinratkaisuneuvosto päätti kuultuaan Banco Popularin obligaationhaltijoita ja osakkeenomistajia, joita se päätös koski, päätöksellään SRB/EES/2020/52, ettei mainituille intressitahoille makseta mitään korvausta ja perusti päätöksensä Deloitten arvostusilmoitukseen 3.
      Kanteessa kantajat katsovat, että Deloitte on tilintarkastusyritys, jonka maine on mennyt Gowexin, Bankian, Gescarteran ja Abengoan kaltaisten tapausten vuoksi, eikä se tosiasiassa tällä hetkellä toimi minkään suuren espanjalaisen pankin tilintarkastajana.
      Kanteensa tueksi kantajat vetoavat seuraaviin seikkoihin.
      
                  1)
               
               
                  Kantajat tuovat esiin, että Deloitten arvostus on puolueellinen SRB:n eduksi ja osakkeenomistajille haitallinen muun muassa sen vuoksi, että
                  
                              —
                           
                           
                              siirretyt verosaatavat, jotka Banco Santander on saanut täysimääräisesti, aliarvostetaan
                           
                        
                              —
                           
                           
                              siinä ei oteta huomioon, että järjestämättömät lainat oli katettu 100-prosenttisesti takuilla ja varauksilla
                           
                        
                              —
                           
                           
                              järjestettyjen lainojen salkku aliarvostetaan
                           
                        
                              —
                           
                           
                              siinä ei oteta huomioon kaikkia Banco Popular –konsernin varoja, koska siinä erotetaan oikeudellisen yksikön Banco Popular varat sen tytäryhtiöiden ja osakkuusyhtiöiden varoista
                           
                        
                              —
                           
                           
                              siinä ei oteta huomioon sitä, että kiinteistöomaisuuden kirjanpidollinen nettoarvo oli varausten vähentämisen jälkeen 10 896 miljoonaa euroa
                           
                        
            
                  2)
               
               
                  SRB teki 23.5.2017 Deloitten kanssa sopimuksen Banco Popularin arvostamisesta ajankohtana, jolloin sen puheenjohtaja Elka König myönsi Bloomberg TV:n haastattelussa, että Banco Popular oli SRB:n tarkkailussa. Tästä voi päätellä, että SRB oli jo 23.5.2017 päättänyt selvittää Banco Popularin, mikä vuoti Reuters-uutistoimistolle 31.5., mistä aiheutui talletuspakoepisodi, joka romahdutti Banco Popularin likviditeetin.
               
            
                  3)
               
               
                  Espanjan keskuspankin mukaan Euroopan keskuspankki katsoi että Banco Popular oli maksukykyinen pankki 13.3.2017. Banco Popular ei koskaan ollut selvitystilassa, kuten Deloitte väittää, mutta on selvää, että SRB asetti tavoitteeksi selvittää Banco Popularin voidakseen pelastaa Banco Santanderin, joka on eurooppalainen ja maailmanlaajuinen järjestelmäpankki, jonka tappiot (jotka kantajat ovat laskeneet 22 573 miljoonaksi euroksi vuoden 2017 aikana) salattiin sen osakkeenomistajilta Banco Popularin pakkolunastamisella ja sulauttamisella.